Document ID: 32008R0788

RÅDETS FORORDNING (EF) Nr. 788/2008
af 24. juli 2008
om ændring af listerne over bobehandlinger i bilag A og B til forordning (EF) nr. 1346/2000 om konkurs og om kodificering af denne forordnings bilag A, B og C
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1346/2000 af 29. maj 2000 om konkurs (1), særlig artikel 45,
under henvisning til forslag fra Kommissionen, og
ud fra følgende betragtninger:
(1)
I bilag A, B og C til forordning (EF) nr. 1346/2000 er anført de betegnelser, der benyttes i medlemsstaternes nationale lovgivning for de bobehandlinger og kuratorer, på hvilke forordningen finder anvendelse. I bilag A er anført som bobehandlinger omhandlet i forordningens artikel 2, litra a). I bilag B er anført bobehandlinger som omhandlet i forordningens artikel 2, litra c), og i bilag C er anført kuratorer som omhandlet i forordningens artikel 2, litra b).
(2)
Den 13. december 2007 underrettede Republikken Letland i medfør af artikel 45 i forordning (EF) nr. 1346/2000 Kommissionen om ændringer af listerne i bilag A og B til nævnte forordning.
(3)
Som følge af ændringerne af bilag A og B til forordning (EF) nr. 1346/2000 efter ovennævnte underretning fra Letland bør denne forordnings bilag A, B og C kodificeres for at give alle parter i bobehandlinger omfattet af denne forordning den nødvendige retssikkerhed.
(4)
Det Forenede Kongerige og Irland er bundet af forordning (EF) nr. 1346/2000 og deltager derfor i medfør af artikel 45 i nævnte forordning i vedtagelsen og anvendelsen af denne forordning.
(5)
I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark.
(6)
Bilag A og B til forordning (EF) nr. 1346/2000 bør derfor ændres og bilag A, B og C kodificeres i overensstemmelse hermed -
UDSTEDT FØLGENDE FORORDNING:
Artikel 1
I forordning (EF) nr. 1346/2000 foretages følgende ændringer:
1)
I bilag A erstattes de i Republikken Letland anvendte betegnelser for bobehandlinger af følgende:
»LATVIJA
-
Tiesiskās aizsardzības process
-
Sanācija juridiskās personas maksātnespējas procesā
-
Izlīgums juridiskās personas maksātnespējas procesā
-
Izlīgums fiziskās personas maksātnespējas procesā
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā«.
2)
I bilag B erstattes de i Republikken Letland anvendte betegnelser for bobehandlinger af følgende:
»LATVIJA
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā«.
Artikel 2
Bilag A og B som ændret i overensstemmelse med artikel 1 i denne forordning og bilag C til forordning (EF) nr. 1346/2000 kodificeres hermed og erstattes af bilag I, II og III til nærværende forordning.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat i overensstemmelse med traktaten om oprettelse af Det Europæiske Fællesskab.
Udfærdiget i Bruxelles, den 24. juli 2008.

Labels: 12
11
4
18